
[bookmark: _Hlk132285338]TÁRGY: 		PETŐFI SZÜLŐHŰÁZ ÉS EMLÉKMÚZEUM TÖRZSKÖNYVI NYILVÁNTARTÁSÁNAK MÓDOSÍTÁSA

A Magyar Közlöny 2024. évi 119. számában jelent meg a Kormány 364/2024. (XI. 28.) Korm. rendelete az egyes Gazdasági tevékenységek egységes ágazati osztályozási rendszerére (TEÁOR) hivatkozó kormányrendeletek módosításáról, illetve a Miniszterelnöki Kabinetirodát vezető miniszter 14/2024. (XI. 28.) MK rendelete az Önálló vállalkozók tevékenységi jegyzéke bevezetéséről és alkalmazásáról szóló 36/2011. (XII. 23.) KIM rendelet és a statisztikai számjel elemeiről és nómenklatúráiról szóló 21/2012. (IV. 16.) KIM rendelet módosításáról. 

Az új nómenklatúrát tartalmazó Európai Bizottság (EU) 2023/137 felhatalmazáson alapuló rendelete a gazdasági tevékenységek statisztikai osztályozása a NACE Rev. 2. osztályozási rendszerének létrehozásáról szóló 1893/2006/EK európai parlamenti és tanácsi rendeletét módosította.  Ennek következtében az eddigi NACE Rev. 2 helyett NACE Rev. 2.1 lép életbe, amelynek magyar nyelvű megfelelője a TEÁOR’25. A módosított osztályozást a tagországok statisztikai regisztereiben 2025. január 1-jétől kell alkalmazni.

A közhiteles törzskönyvi nyilvántartásban a TEÁOR-t használják a fő- és egyéb tevékenységek besorolására. 2025. január 01. napjától cserélni szükséges a régi TEÁOR’08’ kódokat az új TEÁOR ’25’ kódokra.

A KSH főtevékenység esetén 2025. január 1-jei hatállyal minden nyilvántartott, adószámmal rendelkező gazdasági szervezet esetében elvégzi a főtevékenység átfordítását, valamint beállítja az új TEÁOR (azaz TEÁOR’25) szerinti főtevékenységkódkat. Az új főtevékenységkódokat a KSH átadja a Nemzeti Adó- és Vámhivatalnak (NAV) és a költségvetési szervek esetében a Magyar Államkincstárnak azok közhiteles nyilvántartásokban történő átvezetése érdekében.  A Magyar Államkincstár az intézmény esetén a változásokat átvezette. A törzskönyvi nyilvántartásban bejegyzett új TEÁOR’25 tételekről Kiskőrös Város Önkormányzatát értesítette.
A költségvetési szervek a Magyar Államkincstárnál 2025. július 1-ig tudnak módosítást eszközölni.

Az államháztartásról szóló törvény végrehajtásáról szóló 368/2011. (XII. 31.) Korm. rendelet (továbbiakban: Rendelet) 167/A. § (1) bekezdés 6. pontja alapján a törzskönyvi nyilvántartás tartalmazza a törzskönyvi jogi személy által ténylegesen végzett adóköteles tevékenységek TEÁOR szerinti besorolását.

A Rendelet 167/B. § (1) bekezdés a) pontja alapján a törzskönyvi nyilvántartás vezetésével kapcsolatos közigazgatási hatósági eljárás az erre a célra rendszeresített és a Kincstár honlapján közzétett formanyomtatvány vagy elektronikus űrlap alkalmazásával, írásban előterjesztett kérelemre indul.
A Rendelet 167/C. § (1) e) pontja alapján a költségvetési szerv és a jogszabály alapján a költségvetési szervek gazdálkodására vonatkozó szabályokat alkalmazó egyéb jogi személy vezetőre és az adóalanyiságra vonatkozó, a 167/A. §-ban meghatározott adatok bejelentését az irányító szerv a 167/E. § (1) bekezdésében meghatározott dokumentumok csatolásával, a változás-bejelentési kérelem benyújtásával kéri.
A fentiek alapján ezen tevékenységet változásbejelentési kérelem keretében - elektronikus úton a Magyar Államkincstár által az államháztartásról szóló 2011. évi CXCV. törvény 104. § alapján vezetett közhiteles törzskönyvi nyilvántartáshoz - közzétett B205 – változásbejelentési kérelem űrlapon szükséges bejelenteni.

Kiskőrös, 2025. április 22.

                                                                                 		 Domonyi László s.k.,
                                                                                      		       polgármester




HATÁROZAT-TERVEZET


Kiskőrös Város Képviselő-testülete

1. felhatalmazza a polgármestert, hogy a Petőfi Szülőház és Emlékmúzeum törzskönyvi nyilvántartásának módosítását -változásbejelentési kérelem keretében - kezdeményezze a Magyar Államkincstárnál.

